Jong man kritiek ná bakkie deur muur ploeg | Maroela Media
ŉ Jong man het kritieke beserings opgedoen nadat hy Vrydagoggend met ŉ bakkie deur ŉ muur in Vanderbijlpark in die suide van Gauteng gejaag het.
Russel Meiring, woordvoerder van ER24, het gesê daar word verneem hy is 17 jaar oud.
Die voorval het by die aansluiting van die R42 en Andries Potgieterlaan gebeur. Paramedici het die bestuurder by hul aankoms op die toneel binne die wrak van die bakkie aangetref, wat aan die kant van die pad gestaan het.
“Paramedici het die jong man versigtig uit die wrak gehaal en bevind dat hy ernstige kopbeserings opgedoen het. Hy was in ŉ kritieke toestand,” het Meiring gesê.
Hy is op die toneel behandel voordat hy na die Mediclinic Emfuleni gehaas is vir dringende behandeling.
Meer inligting oor die ongeluk was nie onmiddellik bekend nie.
Dit het Vrydagoggend gebeur.
Mlnope · 8 maande gelede
Nee, die berig sê nogsteeds vrydag oggend? Maak dan die ding reg!
17jaar en alleen in voertuig. Was ouers bewus hiervan. Dan moet iemand vervolg word
Ongeskik! N ou foutjie in die berig en jy prt v an” maak die ding reg”….n mens is kritiek beseer…bid liewers vir hom…em se dankie aan Maroela vir al hul harde werk om ons deurgaans op hoogte v gebeure te hou
Die pa was bewus daarvan.
Ongellerd · 8 maande gelede
Party mense kan of nie lees nie of hul IK is baie laag.
Plaaslike koerant het berig die seun het ‘n epileptiese aanval gehad; dit was die rede vir die ongeluk.